GALERIE FOTO Criză de nervi a lui Gică Hagi la Botoșani! Farul a pierdut un om de bază
Farul Constanța joacă la Botoșani în ultima etapă a sezonului regulat, iar trupa lui Gică Hagi are nevoie de victorie pentru a fi sigură de calificarea în play-off.
Prima repriză de la Botoșani s-a încheiat la egalitate, 0-0. În minutul 40, Farul l-a pierdut pe Dragoș Nedelcu, care a părăsit accidentat terenul.
Criză de nervi a lui Gică Hagi la Botoșani, după ce Farul l-a pierdut pe Dragoș Nedelcu
Nedelcu s-a accidentat după un duel cu Eduard Florescu în minutul 37. Mijlocașul Farului a încercat să rămână pe teren, însă ulterior a cerut intervenția staff-ului medical, acuzând dureri la nivelul coapse stângi.
Gică Hagi a avut o reacție nervoasă pe bancă. Managerul tehnic al Farului a țipat mai întâi la Gustavo Marins, cerându-i să accelereze procesul de încălzire și să intre pe teren în locul lui Nedelcu.
Hagi a țipat ulterior și la Nedelcu, care primea îngrijiri medicale la marginea terenului.
Pentru Dragoș Nedelcu este o nouă accidentare din acest sezon. Mijlocașul Farului a lipsit mai bine de două luni de pe teren, în perioada octombrie - decembrie.
Nedelcu s-a întors pe gazon la primele meciuri din 2024, iar la ultimele două jocuri, cu CFR Cluj (1-1) și FC Botoșani a fost titularizat de Hagi.
Urmăriți SPORT.RO și pe Google News